55°58′50″š. pl. 24°44′58″r. ilg.﻿ / ﻿55.980452°š. pl. 24.749483°r. ilg.﻿ / 55.980452; 24.749483

|  |
| --- |
| **Vabalninko Balio Sruogos gimnazija** |
| [[Vaizdas:|Vabalninko Balio Sruogos gimnazija herbas|center|100px]] |
| Vabalninko Balio Sruogos gimnazija |
| **Adresas** | K. Šakenio g. 12, Vabalninkas |
| **Direktorius(-ė)** | Laimutis Štirvydas |
| **Mokinių skaičius** | 296 (2012 m.) |
| **Įkūrimo data** | 1639 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 30 |

**Biržų rajono Vabalninko Balio Sruogos gimnazija** – dieninė, savarankiško mokymosi bendrojo lavinimo mokykla Vabalninke (Biržų raj.), K. Šakenio g. 12, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 290547170. Steigėjas Biržų rajono savivaldybės taryba.

Filialas: Biržų rajono Vabalninko Balio Sruogos gimnazijos Meilūnų pradinio ugdymo skyrius.

Istorija
--------

1639 m. prie parapijos įsteigta pirmoji mokykla. XVIII a. Vabalninko apylinkėse buvo 20 smuklių ir tik viena pradžios mokykla. 1782 m. mokykla taip aprašyta:

|  |  |  |
| --- | --- | --- |
|  | <...> mokykla su špitole po vienu šiaudiniu stogu. Viename gale – patalpa su duonkepe krosnimi elgetoms, kitame – pirkia su kokline krosnimi studentams. <...> per vizitaciją mokėsi pora šlėktelių ir keletas miestelėnų, kaimiečių vaikai mokyklos nebelanko. Jų tėvai aiškinasi, kad metai buvo nederlingi, juos užgulęs činšas, pastotės, pono sugalvoti darbai. Todėl jie ir neišgalį leisti vaikus į mokyklą.  *Juozas Jurginis. Lietuvos valstiečių istorija: Nuo seniausių laikų iki baudžiavos panaikinimo. - Vilnius: Mokslas, 1978.*  |  |

XIX a. Vabalninko pradžios mokykla įsikūrė Biržų (dab. Balio Sruogos) gatvėje. 1927 m. paskelbtas privalomas mokslas vaikams iki 14 metų. 1936 m. Vabalninke pastatyta nauja mūrinė mokykla. Ją statė apylinkės gyventojų lėšomis, mokyklos statyba rūpinosi vabalninkietis Švietimo ministras Konstantinas Šakenis. Mokykla pradėjo veikti 1936 m. rugsėjo 1 d. 1937 m. liepos 4 d. atidaryta Vabalninko šešių klasių pradžios mokykla, pavadinta K. Šakenio vardu.

1940 m. Lietuvą okupavus Raudonajai armijai pasikeitė mokyklos mokymo ir auklėjimo turinys. 1941 m. vokiečių okupacijos metu, Vabalninko pradžios mokykloje atidaryti jau 7 skyriai. Po Antrojo pasaulinio karo mokykla tapo progimnazija, 1946 m. Vabalninko gimnazija, kuri po Balio Sruogos mirties 1947 m. pavadinta jo vardu. 1949/1950 m. m. mokykla išleido pirmąją abiturientų laidą. 1959 m. įvestas privalomas septynmetis mokymas. Kuriami pirmieji fizikos, chemijos, biologijos kabinetai. 1972 m. spalio 2 d. atidarytas naujas mokyklos pastatas. 1974 m. mokykloje įvesta kabinetinė sistema. Mokytojui J. Latvėnui vadovaujant įsteigtas B. Sruogos memorialinis kambarys-muziejus. Nuo 1990 m. mokykloje vėl dėstoma tikyba ir etika. 1994 m. įrengta kompiuterių klasė. Nuo 1995 m. mokykloje vedama savarankiška buhalterinė apskaita.

Nuo 2014 m. liepos mėn. mokykla tapo gimnazija.

Pirmoji mokykla

Direktoriai
-----------

* 1945 m. Paulius Tamonis
* 1949 m. Petras Marciukas
* 1956 m. Algirdas Balčiūnas
* 1958 m. Jonas Kuliešius
* 1958 m. Bronislavas Kuliešius
* 1962 m. Sigita Skėrytė-Audickienė
* 1964 m. Bronislavas Kuliešius
* nuo 1988 m. Laimutis Štirvydas

Žymūs mokytojai
---------------

* Gintaras Trapikas, direktoriaus pavaduotojas ugdymui
* Vidas Jatulevičius, kūno kultūros mokytojas

Žymūs mokiniai
--------------

Nuorodos
--------

* Mokyklos svetainė Archyvuota kopija 2014-11-13 iš Wayback Machine projekto.